stanford-oval/wikipedia huggingface dataset:
Åsta Holth
Ura

Holth oli kirjailijana hyvin tietoinen sukujuuristaan ja hänen tuotannostaan juuri rikkaasta metsäsuomalaisperinteestä kertova osa on tavoittanut eniten lukijoita.
Holthin uran alku amatööriteatterin näytelmäkirjailijana ei ole kovin tunnettu, mutta hän kirjoitti useita näytelmiä, joista ensimmäinen valmistui 1929. Holth kykeni ansaitsemaan puoliammattimaisesti kirjoittamisella vuodesta 1935, erityisesti novelleilla, joita julkaistiin eri viikkolehdissä. Arbeidermagasinet julkaisi monia Holthin novelleja, joita hän kirjoitti myös vanhalla suomalaisperäisellä sukunimellään Paavolainen. Novellikokoelma Gamle Bygdevegen julkaistiin 1944. Metsäsuomalaisia runoja sisältänyt runokokoelma Porkkalafela julkaistiin 1946.
Sodan jälkeen Holth muutti Suomalaismetsiin pysyvästi. Hän työskenteli sijaisopettajana, piti kahvilaa ja kirjoitti. Hänen kirjallinen läpimurtonsa oli romaani Kornet og freden vuonna 1955. Romaani perustuu Holthin omaan sukututkimukseen hänen isänpuoleisen esi-isänsä Pål (Paavo) Tyyskiäisen ja Kerttu Mullikkan jälkeläisistä. Kirjasarja täydentyi kahden seuraavan osan, Steinen blømer ja Kapellet, myötä trilogiaksi, joka kuvaa metsäsuomalaisten elinoloja ja heidän kokemaansa sortoa 1600-luvulta lähtien. Kornet og freden on käännetty myös tanskaksi ja eestiksi.
Holth kirjoitti trilogian myös äidinpuoleisen sukunsa vaiheista teoksissa Gullsmeden, Presten ja Johannes. Holthin henkilöhahmoja kuvataan lämpimästi, erityisesti vahvoja naishahmoja ja heidän rakkauttaan maahan ja eläimiin. Mieskuvat eivät aina ole yhtä imartelevia.
Naisasia oli eräs Holthin kirjoitusten perusteemoja. Romaanissa Den blå hesten Holth kuvaa naista, jolle ei riitä miehen myötä saavutettu talo ja asema, vaan joka haluaa käyttää ominaisuuksiaan myös kodin ulkopuolella. Vaikka Holthia pidetään realistina, hän oli myös kiinnostunut mystiikasta.
Yhteiskunnallinen vaikuttaminen ja loppuelämä

Holthille tärkeää oli suomalaisperäisen perinteen ja kulttuurin vaaliminen Suomalaismetsissä. Hän oli kunnanvaltuutettu Norjan kommunistisen puolueen edustajana vuodet 1948–1963 sekä paikallismuseo Finnetunetin johtokunnan jäsen. Holth testamenttasi oman talonsa museolle. Hän piirsi Suomalaismetsien kansallispuvut sekä miehille että naisille ja teki aloitteen kulttuurifestivaali Finnskogdaganen perustamiseksi. Festivaali on järjestetty Svullryassa vuodesta 1970. Festivaalin aikana Suomalaismetsät julistetaan "itsenäiseksi tasavallaksi" vuosittain kolmen päivän ajaksi ja Holth oli itseoikeutettu tasavallan presidentti koko elinaikansa.
Holth osti takaisin synnyinkotinsa Revholtin "Klondyken" vuonna 1977, johon hänen oman muistelmateoksensa mukaan "ympyrä sulkeutui". Holth kuoli 95-vuotiaana ja hänet on haudattu  Gruen kuntaan metsäsuomalaisten kirkon viereen Svullryassa.
Tunnustukset

Holth nautti taiteilijastipendejä vuosikaudet sekä sai lukuisia palkintoja kirjallisuudestaan sekä kulttuurityönsa johdosta.
Språklig samlings litteraturpris 1963
Doublougprisen 1977
Kongens fortjenestemedalje i gull 1982
Norjalais-suomalainen kulttuuripalkinto 1992
Suomen Leijonan I luokan ritari 1994
Teokset

I Luråsen. Kolmiosainen näytelmä, 1929
Gurigjenta. Ingenting i tri vendingar, 1931
Byjåla. Spel i tri vendingar, 1934
Vegen fram. Spel i 3 akter, 1935
Gamle bygdevegen. Finnskog-fortellinger, novellikokoelma 1944
Porkkalafela, runokokoelma, 1946
Kornet og freden, 1955
Fem år på Nuttila, lastenkirja, 1957 (muokattu näytelmäksi koulutelevisioon 1977)
Gullsmeden, 1958
Steinen blømer, 1963
Kapellet, 1967
Presten, 1971
Johannes, 1975
Piga, muistelmat, 1979
Ei minnebok, runokokoelma, 1982
Nådens år, novellikokoelma, 1982
Fattigmanns kokebok. Årbok frå ein liten gard, 1984 (venäjäksi: Povarennaja kniga bedjnaka. Malozemelnogo khutora letopis, 1991)
Volva, 1987
Den blå hesten, 1990
Røgden sjø, kantaatti (säv. Ragnar Söderlind), 1998
Ympyrän keskipisteen konstruointi

Ympyrän keskipisteen konstruointi tarkoittaa annetun ympyrän keskipisteen löytämistä. Lauseen matemaattinen todistus on peräisin Eukleideen teoksesta Alkeet. Lause on teoksen III kirjasta, joka käsittelee ympyröitä.
Lause

Ympyrän keskipisteen konstruointi. Olkoon ABC annettu ympyrä. Etsi ympyrän ABC keskipiste.
Lause > Todistus

Piirretään jana AB. Piirretään janalle keskipiste D, ja pisteeseen D janan normaali CD. Olkoon tässä C piste, jossa normaali CD ja ympyrän ABC kehä kohtaavat. Jatketaan janaa CD suoraksi CD, ja merkitään suoran CD sekä ympyrän ABC kehän leikkauspistettä pisteellä E. Piirretään janan CE keskipiste F.
Lause > Todistus > Väite

Piste F on ympyrän ABC keskipiste.
Lause > Todistus > Vastaoletus

Olkoon  G\neq F\!. Oletetaan, että piste G on ympyrän ABC keskipiste. Piirretään janat AG, DG ja BG, ja saadaan kolmiot AGD ja DBG. Kolmioiden sivut AG ja BG ovat ympyrän säteinä yhtä pitkät. Sivut AD ja BD ovat keskenään yhtä pitkät, koska piste D jakaa janan AB kahtia. Lisäksi kolmioiden sivu DG on yhteinen. Kolmioiden vastinsivut ovat siis yhtä pitkät, ja kolmiot AGD ja DBG ovat yhtenevät. Tästä seuraa, että kulma ADG on yhtä suuri kuin kulma GDB.
Kahden suoran leikatessa toisensa siten, että syntyneet vieruskulmat ovat yhtä suuret, on kumpikin vieruskulma suora. Näin ollen kulmat ADG ja GDB ovat suoria. Toisaalta kulma ADF on suora, koska suora DF on suoran AB normaali. Vastaoletuksen mukaan kulmat ADF ja ADG ovat kuitenkin erisuuria, joten saatiin haluttu ristiriita. Näin ollen piste G ei ole ympyrän ABC keskipiste.
Piste valittiin mielivaltaisesti siten, että  G\neq F\!. Koska vastaoletus johti ristiriitaan, piste F on ympyrän ABC keskipiste.
Lause > Todistus > Seuraus

Piirretään ympyrän kehän kahden pisteen välille jana. Piirretään toinen jana kehän kahden pisteen välille siten, että jana jakaa ensiksi mainitun janan kahteen yhtä suureen osaan ja janojen välinen kulma on suora. Ympyrän keskipiste on leikkaavan janan keskipiste.
Öskidööl

| Öskidööl |
| --- | --- |

Lehtityyppi:  musiikki/alakulttuurilehti
Levikki:  1000 (2009)
Perustettu:  2002
Päätoimittaja:  Joona Öskidööl
Sitoutuneisuus:  sitoutumaton
Kotikunta:  Hämeenlinna
Kotimaa:   Suomi
Sivukoko:  A 5
Aiheesta muualla
Öskidööl
Öskidööl on hämeenlinnalainen, pääasiassa punk- ja rockmusiikkia ja nuorisokulttuuria käsittelevä alakulttuurilehti, joka on ilmestynyt vuodesta 2002 lähtien. Lehden kansia on kuvittanut mm. sarjakuvataiteilija Tommi "Tex" Hänninen. Lehdestä julkaistaan myös kesäisin Festari-extra erikoisnumero. Öskidööl on 1000 kappaleen numerokohtaisella levikillään Suomen kaikkien aikojen kolmanneksi suurin punk-lehti, Hilseen ja Toisen vaihtoehdon jälkeen.
Toimituskunta

Toimituskunta vaihtelee, koska lehteä julkaistaan osittain lukijoiden kirjoittamilla jutuilla. Päätoimittajana on lehden perustamisesta asti toiminut pseudonyymi Joona Öskidööl, joka myös keksi nimen kyseiselle lehdelle. Muuta toimitusta ovat lehden pääasiassa kokoavat ja valtaosan teksteistä kirjoittavat Petja ja Mikko Öskidööl.
Öskidööl-Rock

Lehden nimissä järjestettiin kesällä 2006 Öskidööl-Rock-niminen ilmaiskonsertti yhteistyössä Lasten ja nuorten kulttuurikeskus ARX:n kanssa. Konsertti järjestettiin Hämeenlinnan torin lavalla 7. heinäkuuta 2006. Tapahtumassa esiintyivät: Black Of All Label, Shitsnackers, Polluted, Blind ja Necropedosodom.
Yotvata

| Yotvata |
| --- | --- |
 Näkymä Yotvataan.
 Yotvata
 Koordinaatit: 29°53′44″N, 35°3′36″E 
Valtio:  Israel
Hallintoalue:  Eteläinen
Väkiluku (2019):  717
Infobox OKVirheellinen NIMI-arvo: 
Yotvata (hepr. ‏יטבתה‎) on kibbutsi Israelin eteläosassa Aravanlaaksossa. Sen asukasluku oli vuoden 2019 lopussa 717.
Maantiede

Yotvata sijaitsee Israelin eteläosassa Aravanlaakson alueella noin 40 kilometriä Eilatin kaupungista pohjoiseen. Vieressä kulkee Israelin Jordanian vastainen raja. Hieman Yotvatasta pohjoiseen sijaitsee Yotvatan lähde. Lähde kuuluu eteläisen Aravanlaakson suurimpiin.
Historia

Yotvata perustettiin vuonna 1951. Sen ensimmäiset asukkaat olivat Israelin juutalaisia, sekä juutalaisia siirtolaisia ulkomailta. Asukkaat alkoivat kasvattaa kasviksia, kukkia, taateleita ja muita hedelmiä. Eri maatalouskokeiluihin kuului esimerkiksi hydroviljely. Israelin ja arabimaiden välisten konfliktien aikana paikkakunta joutui lähellä rajaa sijaitsevana melko eristyneenä paikkakuntana usein hyökkäysten kohteeksi.
Väestö

Yotvatan asukasluku oli vuoden 2019 lopussa 717. Vuonna 2002 vastaava lukema oli 576.
Aiheesta muualla

Kuvia tai muita tiedostoja aiheesta Yotvata Wikimedia Commonsissa
American Airlines Center

| American Airlines Center |
| --- | --- |

Rakennuksen tiedot
Sijainti:  2500 Victory Avenue, Dallas, Texas 75201
Koordinaatit:  32°47′26″N, 96°48′37″W
Rakennustyöt aloitettu:  syyskuu 1999
Avattu:  17. heinäkuuta 2001
Omistaja:  Center Operating Company, L.P.
Kustannukset:  420 miljoonaa USD
Katsojakapasiteetti
 18 532–21 041 tapahtumasta riippuen 
Lisää rakennusartikkeleitaArkkitehtuurin teemasivulla
American Airlines Center on sisäpalloiluhalli Dallasissa, Texasissa, Yhdysvalloissa. Se maksoi 420 miljoonaa USA:n dollaria. Sillä on kolme pääasiallista käyttäjää:
Dallas Stars, NHL
Dallas Mavericks, NBA
Dallas Desperados, Arena Football League
Tapahtumat

55:s NHL:n tähdistöottelu
WWE Survivor Series 2003, WWE Night of Champions ja useita eri Raw, WWE Friday Night, SmackDown ja ECW tapahtumia
Muuta

American Airlines Center kuvattiin Simpsonit TV-sarjan 20 tuotantokauden kahdeksannessa jaksossa nimellä "Dallas Arena"". Areenan edustalla on kyltti, jossa mainostetaan Mavericksin ja "Springfield Celticsin" välistä ottelua.
2006 pelattiin NBA:n finaalit Dallas Mavericksin ja Miami Heatin kanssa. Ongelmaksi muodostui molempien areenoiden nimet, sillä molempia sponsoroi American Airlines. Fanien keskuudessa sarja saikin nimen American Airlines series.
Kuvia

Halli sisältä ennen Starsin ottelua
Kuvaa sisältä ennen Mavericksin ottelua
Areena AT&T Plazan puolelta
18 mm × 13,5 mm -filmikoko

18 mm x 13,5 mm -filmikoko on kinofilmiä pienempi filmikoko. Sitä kutsutaan myös 4/3-kooksi. Ruutukokoa ei käytetä filmikameroissa, minkä vuoksi se on ainoastaan digitaalikameran valokennon valotusalan mittoja kuvaava koko. Näin ollen sitä verrataan filmikameran filmin valotettavan alueen kokoon, mutta sille ei valmisteta valokuvafilmiä eikä kameroita analogista valokuvausta varten.
Syyskuussa 2002 Olympus ja Eastman Kodak ilmoittivat, että ne ryhtyvät käyttämään 4:3-järjestelmää digitaalikameroissa sekä perustivat tätä varten Universal Digital Interchangeable Lens System Forum -nimisen yhteisön eri valmistajien keskuuteen. Tarkoituksena ei ole vain standardoida digitaalikameroiden ilmaisimia, vaan myös ilmaisimen perusteella järjestelmädigitaalikameroiden objektiivit niiden kiinnitystä myöten yhteensopivuuden mahdollistamiseksi eri merkkien valmistajien kesken. Standardin kehittämisessä ovat mukana Kodak, Leica, Olympus, Panasonic, Sanyo, Sigma ja Fujifilm.
Etuina järjestelmässä on kinofilmipohjaisiin kokoihin verrattuna ilmaisimen kennon pieni koko, mikä mahdollistaa lyhyemmän polttovälin ja puolestaan pienemmät linssit, objektiivit ja pienikokoisemman kameran. Varsinaisena teknisenä perusteena esitetään se, että laajat CCD-kennot, jotka voisivat lähetä kinokokoa, eivät sovellu hyvin ominaisuuksiltaan 24 mm x 36 mm :ä vastaavaan kokoon, minkä vuoksi pyrkimys tähän tarjoittaaselvennä kuvakennojen kehitystä.
Aiheesta muualla

Imaging Resource: Four Thirds' Redux: Correcting the misconception, 3.19.2002
Digital Photography Review: Panasonic and Olympus join forces on Four Thirds, 13.1.2005
Design Headlines: Leica Camera AG Endorses Four Thirds System Standard (Arkistoitu – Internet Archive), 27.2.2006
Valokuvafilmiruutukoot
9,5 mm x 30,2 mm ("APS-P")
16,7 mm x 25,1 mm ("APS-C")
13 mm x 17 mm ("110")
16,7 mm x 30,2 mm ("APS-H")
18 mm x 15,5 mm ("4/3")
24 mm x 36 mm ("135" tai "kinofilmi")
26 (28) mm x 26 (28) mm ("126")
4,5 cm x 6 cm
6 cm x 6 cm
7 cm x 6 cm
9 cm x 6 cm
A-luokka

A-luokka voi tarkoittaa seuraavia asioita:
Suomalainen ajokorttiluokka, joka mahdollistaa moottoripyörällä ajamisen
Britannian Kuninkaallisen laivaston alusluokat
A-luokan hävittäjät, ensimmäisessä maailmansodassa palvellut hävittäjäluokka
A-luokan hävittäjät toisessa maailmansodassa palvellut hävittäjäluokka
A-luokan sukellusveneet palvelivat ensimmäisessä maailmansodassa
Amphion-luokan sukellusveneitä kutsutaan toisinaan A-luokan veneiksi
Saksan laivaston alusluokat
A-luokan torpedoveneet ensimmäisessä maailmansodassa
Turkin laivaston alusluokat
Frankenthal-luokan aluksia kutsutaan toisinaan A-luokan aluksiksi
Norjan laivaston alusluokat
A-luokan sukellusveneet valmistuivat 1913 alkaen
Neuvostoliiton laivaston alusluokat
A-luokan sukellusveneiksi kutsutaan Yhdysvalloista toimitettuja Holland- ja AG-luokan sukellusveneitä
Espanjan laivaston alusluokat
kolme A-luokan sukellusvenettä laskettiin vesille 1917
Yhdysvaltain laivaston alusluokat
Plunger-luokan sukellusveneitä kutsutaan toisinaan A-luokan veneiksi
Alankomaiden laivaston alusluokat
A-luokan miinanraivaajat toisessa maailmansodassa
Japanin laivaston alusluokat
A-luokan sukellusveneet toisessa maailmansodassa
Regia Marinan alusluokat
A-luokan minisukellusveneet ensimmäisessä maailmansodassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”A-luokka”, voi hakea sivunnimihaulla, laajalla sivunnimihaulla tai tekstihaulla.
1974 (albumi)

| 1974 Bruce Kulick |
| --- | --- | --- |

Kokoelmalevyn tiedot
 Äänitetty : 1973–1974
 Julkaistu: 3. toukokuuta 2008
 Tuottaja(t): Bruce Kulick
 Levy-yhtiö: omakustanne Shadoks Music (2015)
KKB:n muut julkaisut
|   | 1974 2008 | Got to Get Back 2015 |
Bruce Kulickin muut julkaisut
| Transformer 2003 | 1974 2008 | BK3 2010 |
1974 on Bruce Kulick, Mike Katzin ja Guy Boisin yhtyeen KKB:n kokoelma-albumi, joka sisältää harvinaisia kappaleita ja esiintymisiä Brucen uralta. Levyä painettiin 1000 kappaletta. Kulick ei itse laula albumilla. Vuonna 2015 albumista julkaistiin vinyylipainos.
Kappaleet

I'll Never Take You Back – 4.01 (säv. Mike Katz)
My Baby – 4.33 (säv. Mike Katz)
You've Got A Hold On Me – 4.07 (säv. Mike Katz)
Tryin' To Find A Way – 4.32 (säv. Bruce Kulick, Mike Katz)
Someday – 2.08 (säv. Mike Katz)
You Won't Be There – 5.45 (säv. Mike Katz)
To Be Free – 3.01 (säv. Mike Katz)
You Won't Be There (Live) – 6.24 (säv. Mike Katz)
Amy Irving

Amy Irving vuonna 1989.
Amy Davis Irving (s. 10. syyskuuta 1953) on yhdysvaltalainen näyttelijä. Hän syntyi Palo Altossa, Kaliforniassa.
Irving on näyttelijä Priscilla Pointerin tytär. Hän oli vuosina 1985–1989 naimisissa Steven Spielbergin ja vuosina 1996–2005 Bruno Barreton kanssa. Hänellä on yksi poika kummastakin avioliitosta. Vuonna 2007 hän avioitui Kenneth Bowserin kanssa.
Tunnetuimpia elokuvia, joissa Amy Irvingillä on ollut rooleja, ovat Carrie (1976), Pahan voima (1978), Jentl (1983) ja Romanssi Manhattanilla (1988). Hän lauloi Jessica Rabbitin roolissa elokuvassa Kuka viritti ansan, Roger Rabbit? (1988). Hän on esiintynyt muutamissa elokuvissa yhdessä äitinsä kanssa.
Irving oli vuonna 1984 ehdolla Oscar-palkinnon saajaksi. Hän on lisäksi kaksinkertainen Golden Globe -ehdokas vuosilta 1987 ja 1989.
Allianz

Allianzin logossa on kolme laivastonsinistä pystyviivaa.
Allianz SE:n pääkonttorin sisäänkäynti Münchenissä.
Allianz SE, (NYSE: AZ) on suuri saksalainen rahoituspalveluiden tarjoaja. Yhtiön perustivat Wilhelm Finck ja Carl Thieme 5. helmikuuta 1890. Yhtiön pääkonttori sijaitsee Münchenissä. Allianz AG on listattu Frankfurtin arvopaperipörssin DAX-indeksissä. Yritys työllistää noin 140 000 työntekijää, ja se palvelee yli 86 miljoonaa asiakastaan yli 70 maassa.
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 21. Se luokiteltiin samalla listalla Saksan suurimmaksi pörssiyritykseksi. Yhtiön osakekannan markkina-arvo oli 83,7 miljardia Yhdysvaltain dollaria (toukokuussa 2017) ja liikevaihto 115,7 miljardia USD, millä se teki 7,6 miljardin dollarin liikevoiton (2016). Yhtiön liikevaihdon osalta eri lähteet ovat hieman ristiriitaisia. Konsernin oman ilmoituksen mukaan sen liikevaihto (2016) oli amerikkalaislähdettä korkeampi eli 122,4 miljardia euroa, jolla se teki 7,3 euron nettotuloksen. Lisäksi liikevaihtoon (2016: 122,2 mrd. USD) pohjautuvalla Fortune Global 500 -listalla yhtiö sijoittui maailmanlaajuisesti sijalle 34.
Aiheesta muualla

Kuvia tai muita tiedostoja aiheesta Allianz Wikimedia Commonsissa
299

| --- | --- |
Vuosisadat: I vuosisata · 100-luku · 200-luku · 300-luku · 400-luku
Vuosikymmenet: 190-luku · 200-luku · 210-luku · 220-luku · 230-luku · 240-luku 250-luku · 260-luku · 270-luku · 280-luku · 290-luku · 300-luku
Vuodet: 190 · 191 · 192 · 193 · 194 · 195 · 196 · 197 · 198 · 199 200 · 201 · 202 · 203 · 204 · 205 · 206 · 207 · 208 · 209 210 · 211 · 212 · 213 · 214 · 215 · 216 · 217 · 218 · 219 220 · 221 · 222 · 223 · 224 · 225 · 226 · 227 · 228 · 229 230 · 231 · 232 · 233 · 234 · 235 · 236 · 237 · 238 · 239 240 · 241 · 242 · 243 · 244 · 245 · 246 · 247 · 248 · 249 250 · 251 · 252 · 253 · 254 · 255 · 256 · 257 · 258 · 259 260 · 261 · 262 · 263 · 264 · 265 · 266 · 267 · 268 · 269 270 · 271 · 272 · 273 · 274 · 275 · 276 · 277 · 278 · 279 280 · 281 · 282 · 283 · 284 · 285 · 286 · 287 · 288 · 289 290 · 291 · 292 · 293 · 294 · 295 · 296 · 297 · 298 · 299 300 · 301 · 302 · 303 · 304 · 305 · 306 · 307 · 308 · 309
29B6 Konteiner

osa Konteiner-vastaanottoantennia Mordvassa
29B6 Konteiner (ven. 29Б6 «Контейнер») on venäläinen kaukovalvontatutka­järjestelmä.
Tutkan kehitti NIIDAR-instituutti Moskovassa yhdessä Pravdinskin tehtaan suunnittelutoimiston kanssa. Pääsuunnittelijana oli Valentin Strelnik. Almaz-Antein Pravdinskin tehdas valmistaa järjestelmän.
Sen tarkoitus on havaita lentäviä kohteita yli 3000 km etäisyydelle asti. Ensimmäinen tutkajärjestelmä otettiin käyttöön Mordvassa 2. joulukuuta 2013.
Tutkan lähetin on sijoitettu Gorodetsin lähelle Nižni Novgorodin alueelle, vastaanottoantenni puolestaan lähelle Kovylkinoa Mordvassa. Vastaanottoantenni koostuu 144:sta 34 metrin korkuisesta antennimastosta, jotka on sijoitettu 1300 metriä kertaa 200 metriä alueelle.
TASS kertoi maaliskuussa 2020, että toinen Konteiner pystytetään Kaliningradiin. Tšernjahovskin lentotukikohdan lähelle raivatun 1200 metrin halkaisijaisen ympyrän uskotaan liittyvän uuden tutkan rakentamiseen.
Amy Kaukonen

Tohtori Amy Kaukonen
Amy Agnes Walsh (o.s. Kaukonen; 5. helmikuuta 1891 Elyria, Ohio, Yhdysvallat – 26. elokuuta 1984 Painesville, Ohio, Yhdysvallat) oli amerikansuomalainen lääkäri ja paikallispoliitikko. Hänet valittiin 1921 Ohiossa sijaitsevan Fairport Harborin kylän pormestariksi ja hän oli Ohion osavaltion ensimmäinen naispormestari ja yksi ensimmäisiä naispormestareita Yhdysvalloissa.
Amy Kaukosen vanhemmat Joseph Wilhelm Kaukonen ja Karoliina Aila Koivisto olivat tulleet siirtolaisina Suomesta Ohioon. Perhe asui Lorainissa Ohiossa mutta muuttivat sitten Conneautiin, jossa Amy kävi high schoolin. Vuonna 1911 hän lähti opiskelemaan lääketiedettä Pennsylvanian Woman's Medical Collegeen valmistuen sieltä 1915. Hän suoritti erikoistumisensa Woman's Hospital of Philadelphia-sairaalassa Philadelphiassa ja toimi sitten lääkärinä ensin Ashtabulassa ja sitten vuodesta 1920 Fairport Harborissa.
Amy Kaukonen valittiin Erie-järven rannalla sijainneen noin 7 000 asukkaan Fairport Harborin pormestariksi 1921 kieltolain kannattajien edustajana. Kaupungin asukkaista suurin osa oli Suomesta ja Unkarista tulleita siirtolaisia, jotka toimivat satamatyöläisinä. Sen jälkeen kun kieltolaki astui voimaan Yhdysvalloissa vuonna 1920 Fairportin kautta alettiin salakuljettaa maahan alkoholia Kanadasta. Kaukonen kannatti kieltolakia, koska hän oli joutunut lääkärinä hoitamaan salakuljetetun alkoholin väärinkäyttäjiä. Pormestarikaudellaan Kaukonen käytti toimilupia voidakseen valvoa kaupungin biljardisaleja ja muita paikkoja, joista oli aiemmin myyty salakuljetettua viskiä. Hän taisteli myös kaupungissa vallinnutta korruptiota vastaan. Joitakin kieltolakia rikkoneita sakotettiin tai tuomittiin vankeuteen. Amy Kaukosta uhkailtiin hänen alkoholin salakuljetuksen vastaisten toimiensa vuoksi ja kerran käytiin myös tämän vuoksi hänen kimppuunsa. Amy Kaukonen erosi pormestarin virasta kesken virkakauden ja hän muutti 1923 Seattleen.
Kaukonen meni naimisiin 1928 James L. Walshin (1889–1971) kanssa Indianassa. He palasivat myöhemmin Ohioon ja asettuivat asumaan Clevelandiin. Viimeksi he asuivat Painesvillessa, jossa Amy Walsh kuoli 1984 93-vuotiaana. Walshit on haudattu Edgewoodin hautausmaalle Ashtabulassa.
Käännös suomeksi
35 eaa.

| --- | --- |
Vuosisadat: 100-luku eaa. · Ensimmäinen vuosisata eaa. · Ensimmäinen vuosisata
Vuosikymmenet: 100-luku eaa. · 90-luku eaa. · 80-luku eaa. · 70-luku eaa. · 60-luku eaa. · 50-luku eaa. · 40-luku eaa. · 30-luku eaa. · 20-luku eaa. · 10-luku eaa. · Ensimmäinen vuosikymmen eaa. · Ensimmäinen vuosikymmen
Vuodet: 100 eaa. · 99 eaa. · 98 eaa. · 97 eaa. · 96 eaa. · 95 eaa. · 94 eaa. · 93 eaa. · 92 eaa. · 91 eaa. · 90 eaa. · 89 eaa. · 88 eaa. · 87 eaa. · 86 eaa. · 85 eaa. · 84 eaa. · 83 eaa. · 82 eaa. · 81 eaa. · 80 eaa. · 79 eaa. · 78 eaa. · 77 eaa. · 76 eaa. · 75 eaa. · 74 eaa. · 73 eaa. · 72 eaa. · 71 eaa. · 70 eaa. · 69 eaa. · 68 eaa. · 67 eaa. · 66 eaa. · 65 eaa. · 64 eaa. · 63 eaa. · 62 eaa. · 61 eaa. · 60 eaa. · 59 eaa. · 58 eaa. · 57 eaa. · 56 eaa. · 55 eaa. · 54 eaa. · 53 eaa. · 52 eaa. · 51 eaa. · 50 eaa. · 49 eaa. · 48 eaa. · 47 eaa. · 46 eaa. · 45 eaa. · 44 eaa. · 43 eaa. · 42 eaa. · 41 eaa. · 40 eaa. · 39 eaa. · 38 eaa. · 37 eaa. · 36 eaa. · 35 eaa. · 34 eaa. · 33 eaa. · 32 eaa. · 31 eaa. · 30 eaa. · 29 eaa. · 28 eaa. · 27 eaa. · 26 eaa. · 25 eaa. · 24 eaa. · 23 eaa. · 22 eaa. · 21 eaa. · 20 eaa. · 19 eaa. · 18 eaa. · 17 eaa. · 16 eaa. · 15 eaa. · 14 eaa. · 13 eaa. · 12 eaa. · 11 eaa. ·  10 eaa. · 9 eaa. · 8 eaa. · 7 eaa. · 6 eaa. · 5 eaa. · 4 eaa. · 3 eaa. · 2 eaa. · 1 eaa. · 1 jaa.
Kuolleita

Sextus Pompeius
André Perraudin

André Perraudin (7. lokakuuta 1914 Bagnes – 25. huhtikuuta 2003) oli sveitsiläinen, Ruandassa toiminut roomalaiskatolinen arkkipiispa. Hänet vihittiin Afrikan lähetyssaarnaajien (Valkoisten isien) papiksi 25. maaliskuuta 1939 ja nimitettiin Kabgayin apostoliseksi vikaariksi sekä Cataquaksen titulaaripiispaksi 19. joulukuuta 1955. Piispaksi vihkiminen seurasi 25. maaliskuuta 1956. Pääkonsekraattorina toimi Aloys Bigirumwami, jota avustivat Joseph Martin ja Louis Van Steene.
Perraudin sai 10. marraskuuta 1959 nimityksen Kabgayin arkkipiispaksi. Kabgayista tuli tavallinen hiippakunta 10. huhtikuuta 1976, mutta Perraudinilla säilyi arkkipiispan henkilökohtainen arvonimi. Hän osallistui Vatikaanin toiseen kirkolliskokoukseen. Hän jäi eläkkeelle 75-vuotispäivänään 7. lokakuuta 1989 ja eli 88 vuoden ikään.
18 parasta savuna ilmaan!

| 18 parasta savuna ilmaan! Kilpi |
| --- | --- | --- |

Kokoelmalevyn tiedot
 Julkaistu: 2008
 Tyylilaji: heavy metal
 Levy-yhtiö: MTG
Kilven muut julkaisut
| Kaaos – Live 2007 | 18 parasta savuna ilmaan! 2008 | IV 2008 |
18 parasta savuna ilmaan! on suomalaisen heavy metal-yhtye Kilven kokoelma-albumi, joka julkaistiin vuonna 2008.
Kappaleet

Sielut Iskee Tulta – 4.25
Nerokasta Ikävää – 4.01
Katharsis (Euroviisuedit) – 3.01
Savuna Ilmaan – 4.14
Pahalle Et Käännä Selkää – 4.28
Villin Vaaran Kosto – 4.27
Varjoista Valoihin – 4.19
Toinen Minä (Euroviisuedit) – 3.02
Kaaoksen Kuningas (Single-Edit) – 4.21
Yhtä Ihoa – 4.46
Samaan Aikaan Toisaalla – 4.45
Tie Turvatkaa – 3.54
Sumun Maa – 4.39
Ihminen – 4.18
Kahdeksas Ihme – 4.45
Tähtien Lapset – 4.55
Laske Kuolleet Ja Rukoile – 4.43
Kenen Joukoissa Seisot – 4.31